Diari Oficial de la Generalitat Valenciana


Sumari del DOGV 3764, del 05-06-2000 (2000/4483)

Resolució de 23 de maig de 2000, del conseller d'Obres Públiques, Urbanisme i Transports, relativa a l'anul·lació de la licitació de l'expedient: 2000/13/0059 (execució de l'obra: supressió del pas a nivell V-13 en el PK 22,011. Línia FGV Llíria-València).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/4483


Data del document
:   23-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Resolució de 23 de maig de 2000, del conseller d'Obres Públiques, Urbanisme i Transports, relativa a l'anul·lació de la licitació de l'expedient: 2000/13/0059 (execució de l'obra: supressió del pas a nivell V-13 en el PK 22,011. Línia FGV Llíria-València). [2000/A4483]
  
Vist que, per la Resolució de data 17 d'abril de 2000, s'aprovà la despesa de l'expedient de referència per un import de 820.615.185 pessetes, i que havia sigut informat de conformitat per la Intervenció Delegada, mitjançant l'informe de data 12 d'abril de 2000.
  
Vist que, amb data 18 de maig de 2000, el director general de Transports proposa l'anul·lació de la licitació del mencionat expedient amb l'objecte d'esmenar un error en el càlcul del pressupost global de licitació.
  
Atés que l'article 60 de la Llei de Contractes de les Administracions Públiques regula les prerrogatives de l'administració en matèria de contractes administratius, que estableix que l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar-ne la resolució i determinar els efectes d'aquesta.
  
Atés que l'article 105.2 de la Llei 30/1992, de 25 de novembre, de Règim Jurídic de les Administracions Públiques i del Procediment Administratiu Comú, estableix que les administracions públiques podran, així mateix, rectificar en qualsevol moment, d'ofici o a instància dels interessats, les errades materials, de fet o aritmètiques existents en els seus actes.
  
Fent ús de les facultats que tinc atribuïdes, resolc:
  
Anul·lar la licitació de l'expedient número 2000/13/0059 (execució de l'obra: supressió del pas a nivell V-13 en el PK 22,011. Línia FGV Llíria-València) en els termes i per les causes exposades.
  
Contra la present resolució, que posa fi a la via administrativa, es podrà interposar un recurs potestatiu de reposició davant del conseller d'Obres Públiques, Urbanisme i Transports en el termini d'un mes, comptador des de l'endemà de la notificació d'aquesta, d'acord amb allò que s'ha establit en els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, de conformitat amb allò que s'ha disposat en l'article 46.1 de la Llei 29/1998, de 13 de juliol, de la Llei de la Jurisdicció Contenciosa Administrativa.